Cujo (román)

Cujo je psychologicko-hororový román od Stephena Kinga z roku 1981. V roku 1982 získal ocenenie British Fantasy Award a v roku 1983 bol natočený rovnomenný film. Na Slovensku bol vydaný v roku 1992.

Dej 

Dej príbehu sa odohráva vo vymyslenom mestečku Castle Rock v štáte Maine. V roku 1970 v tomto mestečku vyčíňal netvor, vrah menom Frank Dodd. Zavraždil šesť žien a potom sám spáchal samovraždu. O desať rokov neskôr sa neďaleko Castle Rocku bernardín Cujo nakazil besnotou potom, ako mu ňufák poškrabal nakazený netopier. Cujo patril Joeovi Camberovi, jeho žene Charity a synovi Brettovi.

Prvou obeťou Cuja bol Gary Previer, vojnový hrdina a alkoholik. Jediný priateľ Joea Cambera. Joe bol automechanikom, taktiež nádejným alkoholikom a nemal problém dvihnúť ruku na svoju ženu, v domácnosti v ktorej vládol tvrdou rukou. Charity vyhrala v lotérií 5000 dolárov, čo jej umožnilo odcestovať na týždeň ku svojej sestre Holly aj so synom Brettom. Joe s tým súhlasil, lebo sa mu otvárala možnosť na pánsku jazdu s Garym do Bostonu. Keď jeho žena so synom odcestovala, Joe šiel za Garym a tak sa stal druhou obeťou Cuja.

V mestečku Castle Rock žijú manželia Vik a Donna Trentonový a ich štvorročný syn Tad. Vik pracuje spoločne s Rogerom Breakstonom v reklamnej agentúre s názvom Ad Worx. Donna Vika podvádza so Stevenom Kempom. Avšak po čase ju to omrzí a Steva odkopne. Steve, odvrhnutý milenec, pošle list s priznaním Vikovi. Ten však musí spoločne s Rogerom pracovne odcestovať do New Yorku a odložiť tak manželskú krízu.

Donne sa pokazí auto. Odvezie ho na opravu Joevi Camberovi. Spoločnosť jej robí malý Tad, ktorý nechcel ostať doma s opatrovateľkou, lebo sa bojí strašidla žijúceho v jeho šatníku. Auto Donne definitívne vypovedá službu pred domov Joeho Cambera, ten je však už mŕtvy a jeho žena so synom na návšteve. Jediný Cujo ich terorizuje a uväzní ich na tri dni v štyridsať stupňových horúčavách v aute, Donnu dokonca pohryzie.

Steven Kemp, nespokojný s výsledkom pomsty sa vláme do domu svojej bývalej milenky, porozbíja nábytok a zanechá spermie na posteli. Vik po niekoľkých neúspešných telefonátoch domov zmobilizujú políciu, ktorí objavia porozbíjaný nábytok ale ani stopy po žene s dieťaťom, čo núti Vika vrátiť sa domov. Polícii sa podarí zachytiť Stevena, ten však zaryto mlčí.

Treťou obeťou sa stane šerif Bannerman pri kontrole pozemku Joeho Cambera. Tadovi sužovanému v aute hladom, smädom a horúčavou sa zhorší zdravotný stav. Zúfalá Donna vylezie z auta a v boji na život a na smrť dobije Cuja bejzbalovou pálkou. Približne v tej istej chvíli ako Donna zabije Cuja, prichádza Vik a vytiahne z auta už svojho mŕtveho syna Tada. Ten sa stal poslednou obeťou Cuja.

Na záver ešte autor poukazuje, že Cujo by nikdy nikomu neublížil, niečo ho postihlo. Buď osud alebo nešťastie. Jeho besnotu prirovnávali k prevteleniu sa netvora z Franka Dodda.

Postavy 
 Joe Camber - automechanik, sklony k alkoholizmu a domácemu násiliu
 Vik Trent - otec rodiny, milujúci manžel, vlastní reklamnú agentúru
 Tad Trent - štvorročný chlapec, má nočné mory o strašidlách v šatníku
 Steven Kemp - odvrhnutý milenec, nevie prehrávať
 Donna Trentová - nevie si zvyknúť na odsťahovanie sa z New Yorku, nezapadá do malomesta a samota a strach zo staroby ju núti k cudzoložstvu
 Cujo - poslušný bernardín, miluje deti, až kým sa nenakazí besnotou
 Frank Dodd - policajt a vrah

Filmová adaptácia 
V roku 1983 bol podľa románu natočený film v réžii Lewisa Teaguea. Hlavné úlohy si zahrali Dee Wallace, Daniel Hugh Kelly a Ed Lauter.

Referencie 
King, S.: Cujo, GEMINI, 1992, Bratislava, ISBN 80-85265-69-9, s.255
Cujo. [online]. 2014-03-23 
Cujo. [online]. 2014-03-23 

Knihy z 1992
Romány USA
Hororové romány
Fiktívne psy
Sfilmované romány